ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02-428191/8-2017

 27.10.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1899/2017 (1455/2017), за набавку услуга: Замена Цф252 извора зрачења и ангажовање експерта за калибрацију анализатора за узорковање квалитета угља- ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ**:

1. На страни 10. тендерске документације под тачком 4.2. Додатни услови за учешће у поступку јавне набавке из члана 76 Закона ЈН, тражи се да понуђач располаже довољним пословним капацитетом и потребно је да се достави потврда о извршеним референтним набавкама. С обзиром да се ради о специфичним врстама услуга и да ове референце могу бити извршене од стране појединачних експерата, молим вас да уважите наш предлог и да прихватите да се осим потврда референце које се односе на предузеће такође прихватају и за експерте у виду потврде референце за кључно особље које ће испунити овај захтев. Такође сама услуга провере и инспекције оваквих система се сматра калибрацијом тј. подешавањем система јер у случају утврђених неправилности, корекцијама се одмах отклањају, те вас молимо да у складу са тим и измените сам захтев у тендерској документацији.

**ОДГОВОР:**

1. У поступку јавне набавке понуђач може бити физичко или правно лице. Услов пословног капацитета се односи на понуђача и није га могуће изменити тако да га испуњава физичко лице ангажовано код понуђача. Наручилац ће омогућити већу конкуренцију на начин што ће брисати услов пословног капацитета из услова за учешће а конкурсну документацију изменити.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

КОМИСИЈА